CELEX: C2004/201/29
Language: et
Date: 2004-08-07 00:00:00
Title: Kohtuasi C-262/04: Hagi, mille Euroopa Ühenduste Komisjon esitas 23. juunil 2004 Saksamaa Liitvabariigi vastu

7.8.2004   
            
            
               ET
            
            
               Euroopa Liidu Teataja
            
            
               C 201/14
            
         Hagi, mille Euroopa Ühenduste Komisjon esitas 23. juunil 2004 Saksamaa Liitvabariigi vastu
   (Kohtuasi C-262/04)
   (2004/C 201/29)
   Euroopa Ühenduste Kohus on saanud 23. juunil 2004 hagi Saksamaa Liitvabariigi vastu, mille on esitanud Euroopa Ühenduste Komisjon, keda esindavad komisjoni õigustalituse ametnikud Walter Mölls ja Karolina Mojzesowicz, kes on valinud kohtudokumentide kättetoimetamise aadressi Luksemburgis.
   Hageja palub Euroopa Kohtul:
   
               —
            
            
               1. tuvastada, et kuna Saksamaa Liitvabariik ei ole komisjonile edastanud sellist teavet, mis võimaldaks komisjonil kinnitada, et direktiivi sätted on täidetud, siis on Saksamaa Liitvabariik rikkunud komisjoni 16. septembri 2002. aasta direktiivi 2002/77/EÜ (1) konkurentsi kohta elektrooniliste sidevõrkude ja –teenuste turgudel artiklist 9 tulenevaid kohustusi;
            
         
               —
            
            
               2. jätta kohtukulud Saksamaa Liitvabariigi kanda.
            
         Õiguslikud alused ja peamised argumendid
   Komisjoni direktiivi 2002/77/EÜ artikli 9 kohaselt olid liikmesriigid kohustatud edastama komisjonile hiljemalt 24. juulil 2003 sellise teabe, mis oleks komisjonil võimaldanud kinnitada, et selle direktiivi sätted on täidetud. Nimetatud tähtpäev möödus ilma, et Saksamaa Liitvabariik oleks komisjonile artikli 9 kohaselt nõutud teabe edastanud.
   
      (1)  EÜT L 249, lk 21